**ΕΙΣΑΓΩΓΗ ΣΤΗΝ ΟΔΥΣΣΕΙΑ**

1. Η **Οδύσσεια** είναι ένα **ηρωικό έπος**.Τι σημαίνει αυτό;

Το **ηρωικό έπος** είναι πολύστιχο αφηγηματικό ποίημα που αφηγείται κατορθώματα ηρώων και θεών, που συχνά συνυπάρχουν με τους ανθρώπους και κατευθύνουν τη δράση τους.

1. Ποια είναι τα γνωρίσματα του ηρωικού έπους;

* Παρουσιάζει **μυθοποιημένα γεγονότα** του μακρινού παρελθόντος **σαν να ήταν αληθινά**.
* Εκφράζει **απόψεις**, ιδέες και αξίες **όλης της κοινότητας** και όχι μόνο προσωπικές απόψεις του ποιητή.

1. Ποια είναι τα ομηρικά έπη; Ιλιάδα - Οδύσσεια
2. Ποιο είναι το περιεχόμενο της Οδύσσειας;

* Ο δεκαετής αγώνας του **Οδυσσέα** για τον **νόστο** (επιστροφή στην πατρίδα) μετά τον Τρωικό πόλεμο.
* Η επιστροφή του στην Ιθάκη και ο αγώνας του για να κερδίσει πάλι τη θέση του στο σπίτι του, τον θρόνο και τον λαό του.

1. Πότε και πού δημιουργήθηκαν τα ομηρικά έπη;

Περίπου 750-700 π.Χ. (**Γεωμετρική εποχή)** στην Ιωνία (παράλια Μ.Ασίας).

1. Σε ποια εποχή αναφέρονται τα ομηρικά έπη;

Στη **Μυκηναϊκή εποχή** και συγκεκριμένα γύρω στο 1200 π.Χ., την εποχή του Τρωικού πολέμου.

1. Ποιον πολιτισμό παρουσιάζουν τα ομηρικά έπη;

* Ο πολιτισμός που παρουσιάζουν περιέχει στοιχεία **διαφόρων εποχών**.
* Τα έπη περιέχουν **αναχρονισμούς**.
* Τα έπη περιέχουν πολλά **φανταστικά στοιχεία.**
* **Δεν μπορούν λοιπόν να θεωρηθούν πηγές της ιστορίας.**

1. Πώς χωρίζονται τα ομηρικά έπη;

Σε **24 ραψωδίες**

* Ιλιάδα (ραψωδία Α, Β, Γ, … Ω)
* Οδύσσεια (ραψωδία α, β, γ, … ω)

1. Τι ήταν οι αοιδοί και οι ραψωδοί;

**ΑΟΙΔΟΙ**

* Προομηρική εποχή
* Συνέθεταν νέα έπη αυτοσχεδιάζοντας.
* Τραγουδούσαν με κιθάρα ή φόρμιγγα σε συμπόσια ή γιορτές.
* Ζούσαν στα ανάκτορα.

**ΡΑΨΩΔΟΙ**

* Τέλη 8ου αιώνα π.Χ.
* Συνέρραπταν έτοιμα ποιήματα.
* Απάγγελλαν ρυθμικά κρατώντας ραβδί σε γιορτές σε ανοιχτούς χώρους.
* Ταξίδευαν.
* Ήταν οργανωμένοι σε σωματεία.

1. Ποια είναι τα τρία μέρη της Οδύσσειας;

Τηλεμάχεια (ραψωδίες α-δ)

Νόστος (ραψωδίες ε-ν 209)

Μνηστηροφονία (ν 210-ω)

1. Πότε έγινε η επίσημη καταγραφή των ομηρικών επών;

Στην Αθήνα τον 6ο αιώναπ.Χ. Μέχρι τότε παραδίδονταν προφορικά.